La secretària Tècnica de la Comissió relaciona les reclamacions que han tingut entrada des del darrer Ple que va tenir lloc el passat 15 de novembre de 2018 que són les que van del número d'expedient 409/2018 fins el 422/2018, ambdós inclosos, i que es tramitaran de conformitat amb la valoració de les admissions que s'ha dut a terme.
També es comenten els darrers incidents d'execució que s'han posat en coneixement de la Comissió així com la comunicació per part del Sindicat IAC CATAC conforme s'ha produït una errada en el text de la Resolució per la qual s'estima la Reclamació 191/2018, la Resolució 256/2018, de 21 de setembre, que s'analitzarà per a la seva consideració.
S'informa també de la petició d'ampliació del termini d'execució que ha presentat l'Ajuntament de Tarragona en relació amb la Resolució 299/2018, de 25 d'octubre i de la incorporació a l'ordre del dia de la sessió d'avui de la corresponent Proposta de resolució.
En darrer terme s'informa que s'ha rebut una comunicació de la Fundació Govern Local i Democràcia amb els termes de la participació en l'anuari doctrinal que s'ha d'elaborar amb el recull de la doctrina de tots els òrgans de garantia de l'Estat.
S'acorda per unanimitat la incorporació a l'ordre del dia de la sessió d'avui de la Proposta de resolució d'incident d'execució respecte la Resolució 288/2018.
Proposta de resolució d'incident d'execució en relació amb la Resolució 299/2018
La senyora Elisabet Samarra, ponent de la Proposta de resolució d'incident d'execució plantejat per ampliar el termini per executar fixat per la Comissió a la Resolució 299/2018, de 25 d'octubre, formulada per l'Ajuntament de Tarragona a fi de disposar d'un termini més ampli per a l'elaboració de la informació objecte de la reclamació consistent en la relació de finques que no han pagat l'Impost sobre Béns Immobles, IBI, especificant per a cadascuna d'elles la quota o valor individual de l'IBI que li correspondria, el motiu pel qual no paga aquest impost, l'adreça de l'immoble i la seva titularitat si correspon a administracions públiques o els organismes o entitats que en depenen, o un govern estranger.
Proposta de resolució d'estimació de la Reclamació 248/2018
La senyora Elisabet Samarra, ponent de la Proposta de resolució de la Reclamació 248/2018, plantejada contra l'Ajuntament de Cervelló i que fa referència a la quantitat per any percebuda per cada grup polític des de l'any 1985, amb el desglossament i les factures de les despeses dels grups, així com els justificants de la recepció dels fons dels portaveus, relaciona els elements més destacats de la Proposta en relació amb la doctrina ja consolidada de la Comissió respecte el reconeixement del dret d'accés a informació sobre les aportacions als grups municipals.
Proposta de resolució d'estimació parcial i de pèrdua parcial de l'objecte de la Reclamació 259/2018
La senyora Elisabet Samarra, ponent de la Proposta de resolució de finalització de la Reclamació 259/2018, plantejada contra l'Ajuntament de Cornellà de Llobregat, i que versa sobre l'accés a informació sobre les aportacions de l'Ajuntament de Cornellà de Llobregat al Consorci de Normalització Lingüística els anys 2010 a 2017, exposa la informació que s'ha facilitat durant la tramitació de la reclamació, així com els aspectes que manquen i que han de ser precisats a la persona reclamant en execució de la resolució.
Proposta de resolució d'estimació de la Reclamació 260/2018
La senyora Elisabet Samarra, ponent de la Proposta de resolució d'estimació de la Reclamació 260/2018, plantejada contra l'Ajuntament de Cornellà de Llobregat, en relació amb el contracte o conveni per a la gestió i cobrament de multes per infraccions d'aparcament en zones blaves o verdes, amb indicació del nombre i import de les multes imposades dels anys 2013 a 2017, exposa els elements més rellevants d'aquesta Proposta de resolució coincident amb d'altres resolucions anteriors de la Comissió que han resolt de forma estimatòria sobre l'accés a la mateixa però respecte altres ens locals.
Proposta de resolució de finalització de la Reclamació 336/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 336/2018 per pèrdua d'objecte contra l'Ajuntament d'Igualada en relació amb l'accés al model de denúncia i criteris sancionadors sobre animals de companyia, exposa els elements de tramitació que han permès a les parts resoldre que la informació reclamada ha estat facilitada.
Proposta de resolució d'estimació de la Reclamació 344/2018
El senyor Josep Mir, ponent de la Proposta de resolució d'estimació de la Reclamació 344/2018 plantejada contra l'Associació Catalana de Municipis sobre diversa informació sobre els seus ingressos, contractes i convenis, exposa els aspectes més rellevants de la fonamentació d'aquesta Proposta que estima el dret a accedir a la informació reclamada per part d'un periodista, entenent que a l'Associació Catalana de Municipis li és d'aplicació plena la LTAIPBG, atès que es troba inclosa en l'article 3.1.b) de la LTAIPBG.
Es considera convenient destacar aquesta resolució al web de la Comissió perquè resol que les associacions de municipis tenen les mateixes obligacions de transparència que les administracions públiques.
Proposta de resolució de finalització de la Reclamació 348/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 348/2018 per pèrdua d'objecte, plantejada contra l'Ajuntament d'Esplugues de Llobregat i relativa a l'accés als criteris d'ocupació per als vehicles amb estacionament autoritzat, exposa els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació, atès que l'administració ha lliurat la informació.
Proposta de resolució de finalització de la Reclamació 349/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 349/2018 per pèrdua d'objecte, formulada contra el Consell Català de l'Esport i que fa referència documentació sobre el Centre de Tecnificació Esportiva del Ripollès, relaciona la informació que ha estat facilitada a la persona reclamant i que es considera que dona resposta a la reclamació, sense que aquesta hagi formulat al·legacions en sentit contrari.
Proposta de resolució de finalització de la Reclamació 353/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 353/2018 per pèrdua d'objecte, que s'ha plantejat contra el Col·legi Oficial d'infermeria de Girona en relació amb l'accés a les actes dels últims processos electorals celebrats, relaciona els principals tràmits duts a terme que permeten finalitzar per pèrdua sobrevinguda de l'objecte de la reclamació atès que durant la tramitació del procediment davant la GAIP se li ha lliurat a la persona reclamant la informació que requeria.
Proposta de resolució de finalització de la Reclamació 364/2018 per desistiment
El senyor Josep Mir, ponent de la Proposta de resolució de finalització de la Reclamació 364/2018 per desistiment, interposada contra l'Ajuntament de Rellinars i que fa referència a documentació relativa al compliment de la Llei de banderes, exposa que durant la tramitació del procediment de reclamació se li ha lliurat la informació reclamada per mitjans electrònics i la persona reclamant ha desistit expressament de la reclamació presentada davant la GAIP.
Proposta de resolució d'estimació de la Reclamació 366/2018
El senyor Josep Mir, ponent de la Proposta de resolució d'estimació de la Reclamació 366/2018 interposada contra la Direcció General de la Policia del Departament d'Interior de la Generalitat de Catalunya, en referència a un expedient de provisió d'un lloc de treball per part d'una persona que té la condició d'interessada en aquest procediment, exposa la fonamentació que duu a estimar la reclamació.
La senyora Elisabet Samarra formula unes esmenes que seran introduïdes pel ponent al text definitiu de la resolució.
Proposta de resolució d'estimació de les Reclamacions 368/2018, 369/2018 i 370/2018 (acumulades)
La senyora Elisabet Samarra, ponent de la Proposta de resolució d'estimació de les Reclamacions 368/2018, 369/2018 i 370/2018 (acumulades), interposades contra l'Ajuntament de Sant Esteve de Sesrovires per una persona que té la condició d'electe local i que fan referència a l'accés a l'estudi de viabilitat del Complex Esportiu Municipal, al Pla de millora de l'estructura organitzativa municipal i als informes tècnics sobre el servei de d'abastament d'aigua, depuració i clavegueram, respectivament, exposa la fonamentació que duu a l'estimació del dret d'accés a aquesta documentació de caràcter tècnic.
Proposta de resolució d'estimació de la Reclamació 375/2018
El senyor Josep Mir, ponent de la Proposta de resolució d'estimació de la Reclamació 375/2018 interposada contra l'Ajuntament de Sant Esteve de Sesrovires per una persona que té la condició d'electe local i que fa referència a documentació que és objecte d'un recurs contenciós sobre retribucions d'electes locals, exposa els elements a ponderar per a l'estimació del dret d'accés a la informació reclamada.
La senyora Elisabet Samarra formula esmenes al text de la Proposta que seran introduïdes pel ponent en la resolució definitiva.
Proposta de resolució de finalització de la Reclamació 376/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 376/2018 per pèrdua d'objecte, per una persona que té la condició d'electe local, plantejada contra l'Ajuntament de Sant Esteve de Sesrovires en relació a la documentació relativa a la concessió de l'explotació del Poliesportiu Francesc Castellet per part de l'empresa concessionària i informació sobre la situació actual de la concessió, exposa la informació que ha estat facilitada a la persona reclamant durant el procediment i que duu a la finalització per pèrdua sobrevinguda de l'objecte de la reclamació
Proposta de resolució d'estimació de la Reclamació 379/2018
El senyor Josep Mir, ponent de la proposta de resolució d'estimació de la Reclamació 379/2018, plantejada contra el Departament d'Ensenyament de la Generalitat de Catalunya i relativa a l'accés als projectes lingüístics de tots els centres educatius públics, exposa els elements més destacats tant de la tramitació com de la fonamentació del sentit estimatori de la proposta.
Es debaten diferents elements en relació amb la informació que és objecte de la reclamació, els projectes lingüístics dels centres educatius d'infantil, primària i secundària públics de Catalunya, i el termini per executar la resolució que implica la derivació a tots els centres educatius esmentats, així com el fet que la informació hagi de ser objecte de difusió de conformitat amb la normativa sectorial.
La senyora Elisabet Samarra formula esmenes al text de la Proposta que seran introduïdes pel ponent en el text definitiu.
Proposta de resolució d'estimació parcial de la Reclamació 381/2018
El senyor Josep Mir, ponent de la Proposta de resolució d'estimació parcial de la Reclamació 381/2018, plantejada contra el l'Ajuntament de Cervelló i referent a l'accés a una còpia de l'acta d'aprovació dels criteris per a l'atorgament de les comissions de serveis al municipi, exposa els elements que duen a l'estimació parcial de la reclamació, atès que si bé existeixen aquests criteris la persona reclamant té dret a accedir-hi, tanmateix, part de l'objecte de la reclamació resta fora de l'àmbit de competència de la GAIP.
Proposta de resolució de desestimació parcial i de pèrdua parcial de l'objecte de la Reclamació 382/2018.
El senyor Josep Mir, ponent de la Proposta de resolució desestimació parcial i de pèrdua parcial de l'objecte de la Reclamació 382/2018 plantejada contra la Universitat Pompeu Fabra sobre documentació relativa a la aplicació de mitjans electrònics en els procediment tramitats per la Universitat, exposa els elements de tramitació que duen a la pèrdua parcial de l'objecte perquè se li ha facilitat informació a la persona reclamant durant el procediment de reclamació i a la desestimació parcial de dos apartats, atès que la Universitat ja havia resolt que la informació no existeix.
Proposta de resolució de desestimació de la Reclamació 391/2018
El senyor Josep Mir, ponent de la Proposta de resolució de desestimació de la Reclamació 391/2018, també interposada contra la Universitat Pompeu Fabra i que fa referència a diferents consultes jurídiques sobre els de mitjans electrònics de la Universitat, exposa que la persona reclamant formula consultes i no demana informació existent, de manera que és procedent desestimar la reclamació per quedar fora de l'objecte de l'exercici del dret d'accés.
La secretària tècnica informa que ha entrat una sol·licitud d'informació pública sobre el procediment de reclamació de la GAIP en què es demanen diferents dades, com el nombre de reclamacions, informació sobre el seu sentit, sobre la conflictivitat jurisdiccional, etc. i una queixa per part d'una persona reclamant sobre l'actuació de la Comissió, a la qual es donarà resposta en el proper Ple.
Així mateix, es dona compte de les diferents consultes informals, que s'han formulat per correu electrònic que han estat contestades recentment.